Predkladacia správa

Materiál je predkladaný na základe uznesenia vlády SR č. 945 zo dňa 13. októbra 2001 s cieľom informovať vládu SR o priebehu a výsledkoch posudzovania Národnej správy SR, ktorá bola spracovaná v zmysle Dohovoru o jadrovej bezpečnosti.
Výsledky posudzovacieho zasadnutia potvrdili vysokú úroveň jadrovej bezpečnosti, štátneho dozoru nad jadrovou bezpečnosťou a štátneho dozoru nad ochranou zdravia pred nepriaznivými účinkami ionizujúceho žiarenia v SR. Súčasne zmluvné strany doporučili SR prijať  opatrenia na plnenie záverov posudzovacieho zasadnutia v špecifických oblastiach. Opatrenia na plnenie týchto záverov sú premietnuté do navrhovaného uznesenia vlády SR bod B.1.